CELEX: 32007R0388
Language: da
Date: 2007-04-11
Title: Kommissionens forordning (EF) nr. 388/2007 af 11. april 2007 om ændring af forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder

12.4.2007   
            
            
               DA
            
            
               Den Europæiske Unions Tidende
            
            
               L 97/3
            
         
      KOMMISSIONENS FORORDNING (EF) Nr. 388/2007
   af 11. april 2007
   om ændring af forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 46, stk. 1, og
   ud fra følgende betragtninger:
   
               (1)
            
            
               Ifølge bilag V, del A, stk. 3, til forordning (EF) nr. 1493/1999 er det muligt at fravige bestemmelserne om det maksimale totale svovldioxidindhold, hvis vejrforholdene har gjort det nødvendigt.
            
         
               (2)
            
            
               Ved Kommissionens forordning (EF) nr. 1622/2000 (2) er der fastsat gennemførelsesbestemmelser til forordning (EF) nr. 1493/1999 for så vidt angår vins maksimale totale svovldioxidindhold. Det er specielt i artikel 19, stk. 4, fastsat, at bilag XIIa til nævnte forordning indeholder listen over de tilfælde, hvor medlemsstaterne på grund af vejrforholdene kan give tilladelse til, at det maksimale totale svovldioxidindhold på under 300 mg/l, forhøjes med højst 40 mg/l.
            
         
               (3)
            
            
               Ved brev af 12. januar 2007 anmodede den tyske regering om for vin, som er fremstillet i delstaterne Baden-Württemberg, Bayern, Hessen og Rheinland-Pfalz, af druer høstet i 2006, at kunne give tilladelse til at forhøje det maksimale totale svovldioxidindhold på under 300 mg/l med højst 40 mg/l på grund af usædvanligt dårlige vejrforhold. Anmodningen bør efterkommes.
            
         
               (4)
            
            
               De videnskabelige rapporter, som de kompetente tyske myndigheder har fremlagt, viser, at de svovldioxidmængder, der er nødvendige for at sikre en tilfredsstillende vinfremstilling og en god konservering, samt at vinen er egnet til markedsføring, bør forhøjes i forhold til det normalt tilladte indhold. Denne midlertidige foranstaltning er den eneste mulighed for at anvende druer, der er berørt af disse usædvanligt dårlige vejrforhold, til produktion af vin, der er egnet til markedsføring.
            
         
               (5)
            
            
               Forordning (EF) nr. 1622/2000 bør ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Vin —
            
         UDSTEDT FØLGENDE FORORDNING:
   Artikel 1
   Bilag XIIa til forordning (EF) nr. 1622/2000 erstattes af teksten i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. april 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 179 af 14.7.1999, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      (2)  EFT L 194 af 31.7.2000, s. 1. Senest ændret ved forordning (EF) nr. 2030/2006 (EUT L 414 af 30.12.2006, s. 40).
   
      BILAG
      
         
            »BILAG XIIa
            Forhøjelse af det maksimale totale svovldioxidindhold, hvis vejrforholdene har gjort det nødvendigt
            (Artikel 19)
            
                         
                     
                     
                        År
                     
                     
                        Medlemsstat
                     
                     
                        Vindyrkningszone(r)
                     
                     
                        Berørte vine
                     
                  
                        1.
                     
                     
                        2000
                     
                     
                        Tyskland
                     
                     
                        Alle vindyrkningszoner på tysk område
                     
                     
                        Al vin fremstillet af druer høstet i 2000
                     
                  
                        2.
                     
                     
                        2006
                     
                     
                        Tyskland
                     
                     
                        Alle vindyrkningszoner i delstaterne Baden-Württemberg, Bayern, Hessen og Rheinland-Pfalz
                     
                     
                        Al vin fremstillet af druer høstet i 2006«